TÁJÉKOZTATÓ

**műemléki szakértői nyilvántartásba vételről**

**műemléki épületkutatás szakterületen**

**A régészeti örökséggel és a műemléki értékkel kapcsolatos szakértői tevékenységről szóló 439/2013. (XI. 20.) Korm. rendelet (a továbbiakban: Korm. rendelet) határozza meg műemléki területen végzett szakértői tevékenységek tartalmát, a tevékenységet, a szakmagyakorlás feltételeit és a szankciókat. A szakértői tevékenység folytatására irányuló szándékot a miniszternek kell bejelenteni, a nyilvántartásba vételről igazolás állítható ki.**

**2. § 5.  *épületkutatás***: az építéstörténeti tudományos dokumentáció módszereivel nem megismerhető, fizikai beavatkozással is járó komplex vizsgálat: az épületszerkezetek feltárása és elemzése, különösen a falkutatás; célja az építési periódusok és azok egymáshoz való viszonyának, a kutatott műemlék rejtett értékeinek megismerése és datálása, a kutatott műemlék használatának, funkciójának tisztázása, tudományos igényű dokumentálása; a kutatás irányulhat falazat, padló, födém vagy egyéb épületszerkezet feltárására is;

**Műemléki épületkutatás szakterületen** szakértői tevékenységnek minősül [4. § (2)]

* a védett műemléki érték épületkutatása, [ba)]
* a védett műemléki értéken végzett tevékenység kutatói megfigyelése, [bb)[]](https://net.jogtar.hu/jogszabaly?docid=A1300439.KOR#lbj24id6018)
* a védett műemléki értéken végzett épületkutatást érintő közigazgatási hatósági ügyekben szakértőként való közreműködés, a védett műemléki értéken végzett épületkutatás - megvalósítás során történő, jogkövetkezménnyel járó - véleményezése, [bc)[]](https://net.jogtar.hu/jogszabaly?docid=A1300439.KOR#lbj25id6018)
* kutatási terv készítése vagy kutatási dokumentáció összeállítása; [bd)[]](https://net.jogtar.hu/jogszabaly?docid=A1300439.KOR#lbj26id6018)

**Szakma gyakorlási jogosultság [**5 §**]:**

A nyilvántartásba vétel feltétele, hogy a természetes személy az adott terület vagy szakterület vonatkozásában rendelkezzen a Korm. rendeletben meghatározott

- végzettséggel és szakképesítéssel, valamint

- a szakképzettséget igazoló okirat kiállítását követően szerzett szakmai gyakorlattal.

A szakértői tevékenységet folytatni szándékozó személynek (cég esetén a munkavállalónak vagy személyesen közreműködő tagnak) a szakmagyakorlási feltételeknek és a tevékenység ellátásához szükséges megszerzett tapasztalatot igazolnia kell, a rendeletben részletesen meghatározottak szerint. Gazdasági társaság, költségvetési szerv, egyéni vállalkozó, egyéni cég (a továbbiakban együtt: cég) akkor végezheti a szakértői tevékenységet, ha az adott tevékenységet személyesen ellátó munkavállalója vagy személyesen közreműködő tagja szerepel a szakértői nyilvántartásban, továbbá a cég rendelkezik az adott területen vagy szakterületen előírt feltételekkel.

7. § (2) Műemléki terület műemléki épületkutatás szakterületen a szakértői tevékenység végzéséhez mesterfokozat vagy azzal egyenértékű végzettség és

a) okleveles művészettörténész,

b) okleveles régész,

c)okleveles építőmérnök és műemlékvédelmi szakmérnöki,

d) okleveles építészmérnök és műemlékvédelmi szakmérnöki vagy

e) okleveles építőművész és műemlékvédelmi szakmérnöki

szakképzettség szükséges.

(2) Műemléki terület műemléki épületkutatás szakterületen a szakértői tevékenység végzéséhez

a) műemlékvédelem területen legalább 5 év munkavégzésre irányuló jogviszonyban végzett, szakirányú tevékenységgel megszerzett, vagy

b) az 1. melléklet 3. pontjában meghatározott számítási módszer alapján megszerzett legalább 20 pont, valamint az 1. melléklet 2. pontjában meghatározott számítási módszer alapján megszerzett legalább 20 pont

szakmai gyakorlat igazolása szükséges.

(3) A (2) bekezdés a) pontjában meghatározott tevékenységből **3 év kutatói munkakörben végzett szakirányú tevékenység szükséges** a szakmai gyakorlat teljesítéséhez.

**1. melléklet a 439/2013. (XI. 20.) Korm. rendelethez**

**3.****Műemléki területen műemléki épületkutatás szakterületre vonatkozó számítási módszer a szakmai gyakorlat igazolására**

A 7. pont tekintetében a tevékenység legfeljebb 10 pontig vehető figyelembe.

|  |  |  |
| --- | --- | --- |
|  | A | B |
| 1. | Tevékenység | Pontszám |
| 2. | 1 db 1850 előtti műemléki védelem alatt álló építmény teljes körű, önálló épületkutatása | 7 pont |
| 3. | 1 db 1850 előtti műemléki védelem alatt álló építmény tervezett tevékenységéhez kötődő, önálló épületkutatása | 5 pont |
| 4. | 1 db 1850 utáni műemléki védelem alatt álló építmény teljes körű, önálló épületkutatása | 5 pont |
| 5. | 1 db 1850 utáni műemléki védelem alatt álló építmény tervezett tevékenységéhez kötődő, önálló épületkutatása | 4 pont |
| 6. | 1 db műemléki védelem alatt álló építmény teljes körű épületkutatásában való részvétel munkatársként | 2 pont |
| 7. | 1 db műemléki védelem alatt álló építmény tervezett tevékenységéhez kötődő épületkutatásában való részvétel munkatársként | 2 pont |
| 8. | tudományos fokozat megszerzése műemléki épületkutatás tárgyú doktori értekezéssel | 5 pont |
| 9. | okleveles művészettörténész vagy okleveles régész végzettség esetén műemlékvédelmi szakmérnöki képesítés | 5 pont |

8/A. §  (1) Védett műemléki értéket érintő szakértői tevékenységben **szakképzettséggel nem rendelkező személy közreműködését nem lehet igénybe venni**.

(2) A szakképzettséggel rendelkező, de szakmai gyakorlattal nem rendelkező személy az adott szakterületen jogosultsággal rendelkező szakértő irányításával, annak személyes közreműködésével végezhet a védett műemléki értéken vagy annak alkotórészén, védett tartozékán beavatkozást, amely társszerzői minősítést és szakmai gyakorlat igazolását szolgálja.

(3) Egyéb képzettségű szakember védett műemléki értéken kizárólag a szakértő irányításával saját képesítésének megfelelő részfeladatot végezhet, mely szakmai gyakorlatnak restaurátori vonatkozásban nem vehető figyelembe.

8/B. § A szakértő felelőssége kiterjed az általa elvégzett beavatkozásra, az általa irányított egyéb képzettségű szakember és a felügyelete alatt működő gyakornok tevékenységére, valamint a kulturális örökségvédelem szempontjainak érvényesítésére.

8/C. § (1) A műemlékvédelem terén 2014. január 19. előtt megszerzett, legalább 10 év szakirányú szakmai gyakorlat

a) műemléki érték dokumentálása,

b) **műemléki épületkutatás**,

c) történeti kertek

szakterületen történő nyilvántartásba vételre irányuló bejelentés esetén mentesít az a)-c) pontban felsorolt szakterületekre e rendelet által előírt végzettségi és szakképesítési követelmények alól azzal, hogy a bejelentőnek a végzettségét és szakképzettségét igazoló okiratot a bejelentéshez csatolnia kell, továbbá, hogy a szakmai gyakorlatot az e bekezdés b) pontja esetében **kutatói munkakörben kell teljesíteni**.

(2) A szakértői tevékenység végzéséhez szükséges jogosultság megszerzésekor mentesül a 8. § (1) bekezdés b) pontjában, illetve a 8. § (6) bekezdésében előírt számítási módszer alapján megszerzett szakmai gyakorlat igazolása alól

a) **a műemléki érték dokumentálása** és a műemléki épületdiagnosztika szakterületen a szakági építésügyi műszaki szakértői szakterületen műemlék építmények műszaki szakértői részszakterületen,

b) a műemléki épületdiagnosztika szakterületen az általános építmények felelős műszaki vezetői építési szakterület műemléki részszakterületen

jogosultsággal rendelkező személy.

12/A. §[\*](https://net.jogtar.hu/jogszabaly?docid=A1300439.KOR#lbj86idd076) A műemléki érték védelmével kapcsolatos műemléki területen a miniszter azon szakértő vagy szakértő szervezet számára,

a) amely a szakértői tevékenység hatósági ellenőrzése során a műemléki területen kirendelt igazságügyi szakértő **szakvéleménye szerint szakszerűtlen, vagy szándékosan vagy súlyos gondatlanságból valótlan tartalmú szakvéleményt, dokumentációt készít - ha a c) pontban foglaltak nem valósulnak meg -, egy évre**,

b) amelyet egy éven belül két alkalommal örökségvédelmi bírsággal sújtottak - ha a c) pontban foglaltak nem valósulnak meg -, **három évre**,

c) amelyről az örökségvédelmi, az örökségvédelmi felügyeleti vagy az építésfelügyeleti hatóság az ellenőrzése során megállapítja, hogy **szakértői tevékenysége következményeként a védett műemléki érték súlyosan veszélyeztetetté válik, öt évre, vagy amennyiben a védett műemléki érték helyreállíthatatlanul sérült vagy elpusztult, tíz évre**

**megtiltja a szakértői tevékenység folytatását**.

9. § (3) A bejelentéshez csatolni kell:

c) a szakmai gyakorlat igazolását az alábbiak szerint:

ca) a szakmai tevékenység részletes leírását (a szakmai gyakorlat megszerzésének helye, ideje, a betöltött munka- vagy feladatkör, a végzett szakmai tevékenység),

cb) az alkalmazásban töltött idő munkáltatói igazolását,

cc)[\*](https://net.jogtar.hu/jogszabaly?docid=A1300439.KOR#lbj73id6018) a pontszámítás alapját képező tevékenységről a miniszter, a Forster Gyula Nemzeti Örökségvédelmi és Vagyongazdálkodási Központ vagy jogelőd intézményei, a Magyar Nemzeti Múzeum, a Lechner Lajos Tudásközpont, vagy az építésügyi, illetve az örökségvédelmi hatóság számára benyújtott dokumentáció megnevezését és leltári számát, iktatószámát vagy egyéb iratazonosító számát azzal, hogy a dokumentációk közül nem vehető figyelembe az, amelyről megállapítható, hogy a tartalma nem felel meg az Övr.-ben foglalt követelményeknek, vagy amelyhez kapcsolódó tevékenységet az építésügyi, illetve az örökségvédelmi hatóság az ezen követelményeknek meg nem felelő dokumentáció miatt nem engedélyezett.

Frissítve: 2023. január